Diari Oficial de la Generalitat Valenciana


Sumari del DOGV 9196, del 18-10-2021 (2021/9806)

Informació pública de la resolució recaiguda en el recurs de reposició interposat contra la suspensió de la tramitació i de l'atorgament de llicències de parcel·lació de terrenys, edificació i demolició, en l'àmbit del Pla especial per a la modificació d'accessos al sector de sòl urbà, polígons IV i VI de la zona «Racó Calent».
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9196

Data del DOGV
:   18-10-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/9806


Data del document
:   28-09-2021

Organisme emissor
:   Ajuntament de Peníscola

Tipus de document
:   Anunci

Descriptors 

:   * Peníscola
    * administració local
    * pla d'urbanisme

Informació pública de la resolució recaiguda en el recurs de reposició interposat contra la suspensió de la tramitació i de l'atorgament de llicències de parcel·lació de terrenys, edificació i demolició, en l'àmbit del Pla especial per a la modificació d'accessos al sector de sòl urbà, polígons IV i VI de la zona «Racó Calent». [2021/9806]  
L'alcalde president de l'Ajuntament de Peníscola, fa saber: que l'Ajuntament Ple, en sessió de data 23 de setembre de 2021, va adoptar, entre altres, el següent acord:  
  
«9. Secretària.  
Expedient: 2021/98853214V.  
Dictamen recurs reposició interposat contra l'acord de suspensió de llicències en l'àmbit del Pla especial d'accessos al sector de sòl urbà polígons IV i VI zona «Racó Calent».  
La comissió informativa va dictaminar favorablement la següent proposta:  
«Jorge Rovira Peña, regidor delegat de les Àrees d'Urbanisme, Urbanitzacions, Obres, Cementeri, Patrimoni, Serveis, Mobilitat i Accessibilitat.  
Vist el recurs de reposició interposat per MURELSI, SL, contra l'acord adoptat pel Ple en sessió de 15 de juliol de 2021, de suspensió de llicències en l'àmbit del Pla especial d'accessos al sector de sòl urbà polígons IV i VI zona «Racó Calent».  
Resultant que en el referit recurs l'interessat al·lega que la proposta de Pla especial d'accessos, d'on s'infereix l'àmbit de la suspensió de llicències i altres actes urbanístics acordada pel plenari, afecta les parcel·les de la seua propietat, cadastrals núm. 0254691BB0290O4422SR; núm. 3982812PA5440E8736FP; núm. 1558712LM1020B3725BQ i núm. 0596577DR3031P5143UD, sobre les quals va obtindre per Acord de la Junta de Govern Local de 14 de gener de 2021 i 21 de gener de 2021, sengles cèdules de garantia urbanística.  
  
Resultant que consta en l'expedient l'expedició de les següents cèdules de garantia urbanística a petició de MURELSI, SL, vigents des de la data de la seua concessió:  
- Cèdula de garantia urbanística núm. 1/2021, per a les parcel·les situades en avinguda Irlanda, números 13, 14 i 16, amb referències cadastrals 1942892PC2569B2230RP, 8979561KE9162D6623PD i 0926939RI0644J5512NP respectivament, concedida per acord de la Junta de Govern Local de data 14 de gener de 2021.  
- Cèdula de garantia urbanística núm. 2/2021, per a la parcel·la situada en el polígon 14E, parcel·la 854, referència cadastral núm. 1002162TI2135J4862ZB, concedida per acord de la Junta de Govern Local de data 21 de gener de 2021.  
Considerant que el Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, en el seu article 246, referit a la cèdula de garantia urbanística (d'idèntic contingut que el precedent 227 LOTUP), estableix el següent règim:  
«1. Els ajuntaments hauran d'expedir, a petició de les parts interessades i en el termini d'un mes, cèdula de garantia urbanística per a les parcel·les susceptibles d'edificació o ús privat d'aquesta. La cèdula expressarà la zonificació i classificació urbanística i el seu termini màxim de vigència serà d'un any.  
2. La propietària o propietari del solar o parcel·la respecte a la qual s'haja expedit vàlidament la cèdula, per primera vegada, tindrà dret al fet que, durant la vigència d'aquesta, si no es mantenen les condicions urbanístiques en ella expressades, els municipis responsables reparen els perjudicis patrimonials causats pels canvis d'ordenació sobrevinguts, sempre que la part interessada no tinguera arracada el compliment de deures de cessió, equidistribució o urbanització i així constara en aquesta cèdula.  
3. L'atorgament de cèdules de garantia urbanística quedarà en suspens amb motiu de la suspensió de l'atorgament de llicències.  
4. Amb independència del regulat en els números anteriors, els ajuntaments tenen l'obligació d'informar per escrit a qualsevol sol·licitant respecte de la zonificació, classificació i programació urbanística dels terrenys, en el termini d'un mes.»  
Considerant que concedida per acord de la Junta de Govern Local de 14 de gener de 2021 la cèdula de garantia urbanística núm. 1/2021 per a les parcel·les situades en avinguda Irlanda, números 13, 14 i 16, (referències cadastrals 7921014TZ6468N0854YV, 8935903TF1769I5403CD i 1097031ZB7850T1371FX respectivament), en la qual s'assenyala que els terrenys de referència no es troben inclosa en cap programa de desenvolupament d'actuació integrada, pla de reforma interior, pla parcial, pla especial, estudi de detall, catàleg de protecció o projectes d'inversions estratègiques sostenibles, la referida cèdula estén la seua vigència durant un any a partir de la data d'emissió d'aquesta.  
  
Considerant que concedida per acord de la Junta de Govern Local de 21 de gener de 2021 la cèdula de garantia urbanística núm. 2/2021, per a la parcel·la situada en el polígon 14E, parcel·la 854 (referència cadastral núm. 8122533LH1292O4234GV), en la qual s'assenyala que els terrenys de referència no es troben inclosos en cap programa de desenvolupament d'actuació integrada, pla de reforma interior, pla parcial, pla especial, estudi de detall, catàleg de protecció o projectes d'inversions estratègiques sostenibles, la referida cèdula estén la seua vigència durant un any a partir de la data d'emissió d'aquesta.  
Considerant que l'acord de suspensió de llicències adoptat per l'Ajuntament Ple en sessió de 15 de juliol de 2021 altera les condicions urbanístiques expressades en les cèdules de garantia urbanística expedides, sent contrària aquesta actuació als principis de bona fe i confiança legítima que ha de respectar en la seua actuació l'Administració pública, conforme determina l'article 3 de la Llei 40/2015, d'1 d'octubre, de règim jurídic del sector públic.  
A la vista dels antecedents assenyalats, i de conformitat amb el que es disposa en l'article 112 i següents de la Llei 39/2015, d'1 d'octubre, del procediment administratiu comú de les administracions públiques.  
  
Es proposa l'adopció dels següents acords:  
  
Primer  
Estimar el recurs de reposició interposat per MURELSI, SL, contra l'acord adoptat pel Ple en sessió de 15 de juliol de 2021, de suspensió de la tramitació i atorgament de llicències de parcel·lació de terrenys, edificació i demolició, en l'àmbit del Pla especial per a la modificació d'accessos al sector de sòl urbà polígons IV i VI zona «Racó Calent», definit en els plans I.2, I.3.5, I.3.6, I.3.7 i I.3.8 del referit pla especial, amb una duració d'un any, deixant sense efecte la referida suspensió de llicències pel que fa a les parcel·les situades en avinguda Irlanda, números 13, 14 i 16, amb referències cadastrals 7435444TD2614C2362MW, 4299858VO1265U7816JM i 1384737AZ3026F4029WM respectivament, i la parcel·la situada en el polígon 14E, parcel·la 854, referència cadastral núm. 0788815UE6927K9734YU.  
  
  
Segon  
Publicar l'acord que s'adopte en el Diari Oficial de la Generalitat Valenciana.  
  
Tercer  
Notificar la present resolució als interessats i al Departament d'Urbanisme de l'Ajuntament.  
  
Sotmés el dictamen a votació, és aprovat per majoria, amb el vot a favor del Grup Popular, Grup Ciutadans i Grup Compromís i amb l'abstenció del Grup Socialista i de la regidora no adscrita».  
  
Peníscola, 28 de setembre de 2021.- L'alcalde: Andrés Martínez Castellá.